Το διαμέρισμα βρίσκεται σε μια ήσυχη και ασφαλή περιοχή. Είναι αρκετά μεγάλο και ευρύχωρο για μια οικογένεια με 2 παιδιά (όπως εμείς). Στα αρνητικά συμπεριλαμβάνεται το γεγονός ότι τα σεντόνια οι παπλωματοθήκες, μαξιλαροθήκες, ο καναπές και το πάτωμα γενικότερα ήταν γεμάτα με τρίχες από γάτα/ες. Το αποτέλεσμα ήταν να μας πιάσει σοβαρή αλλεργία και να κοιμόμαστε με αντιισταμινικά φάρμακα. Ευτυχώς τα παιδιά δεν εμφάνισαν κάτι ανάλογο. Την επόμενη μέρα αναγκαστήκαμε να βάλουμε πλυντήριο (σεντόνια και παπλωματοθήκες-μαξιλαροθήκες) και να τινάξουμε-αερίσουμε τα στρώματα, τα οποία ήταν πενταβρώμικα. Το πρόβλημα μειώθηκε αλλά συνέχισε να υπάρχει. Παίρναμε αντιισταμινικά και τις 3 μέρες. Μετά απο 3 διανυκτερεύσεις πήγαμε σε ξενοδοχείο και όλα λύθηκαν. Επίσης τίποτα δεν ήταν σιδερωμένο. Από το πλυντήριο στην απλώστρα και κατευθείαν στο κρεβάτι. Η οικοδέσποινα δεν μας προειδοποίησε ποτέ ότι στο σπίτι μπαίνουν ζώα. Πράγμα που αν το ξέραμε δεν θα το επιλέγαμε ποτέ. Ήταν οφθαλμοφανές ότι το σπίτι καθαρίστηκε πρόχειρα και επιπόλαια. Στα θετικά συμπεριλαμβάνεται το γεγονός ότι διαθέτει υπόγειο-κλειστό χώρο στάθμευσης, 2 μπάνια καθώς και πλυντήριο.